Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 317

21. számú mellékletének 8. és 10. §-ában foglalt rendelkezéseknek megfelelően a feladó, illetőleg a feladási állomás köteles feltenni. A feladó vagy a feladási állomás kocsizárjaival azonos elbírálás alá esik minden sértetlen és a 9. Cikk 8. §-ában, illetőleg az SZMGSZ 7. számú mellékletének 3. §-ában foglalt rendelkezéseknek megfelelően feltett vámzár és a fuvarozásban részt vevő valamennyi vasút kocsizárja, amennyiben a határ- és vámellenőrzés, valamint az állat és növény-egészségügyi vagy egyéb vizsgálat céljából a vasúti kocsit, konténert, gépkocsit, traktort vagy más önjáró gépet felnyitották, és ennek következtében cserélték az eredetileg feltett zárakat. Ha a továbbítási útvonalon az említett határ- és vámellenőrzést vagy más vizsgálatokat többször kell elvégezni, akkor a vámszervek vagy a határállomások által valamennyi ilyen vizsgálat alkalmával feltett, sértetlen kocsizár a feladó vagy a feladási állomás kocsizárjával azonos elbírálás alá esik. A vasúti kocsinak, konténernek, gépkocsinak, traktornak vagy más önjáró gépnek a felnyitásáról és az azokra feltett záraknak a cseréjéről a vasút a 18. számú mellékletben szereplő minta szerinti jegyzőkönyvet — „Jegyzőkönyv a vasúti kocsinak, konténernek, gépkocsinak, traktornak vagy más önjáró gépnek a határ- vagy vámellenőrzés, valamint állat- és növény-egészségügyi, illetőleg egyéb vizsgálat céljából történt felnyitásáról” — köteles felvenni, vagy a felnyitást a fuvarlevélnek „A vasút bejegyzései” rovatába tett bejegyzéssel elismerni. A felnyitási jegyzőkönyvet hitelesíteni kell az ellenőrzést végző alkalmazottaknak és a vasút megbízottjának aláírásával, illetőleg a kocsizárat cserélő állomás keletbélyegzőjének lenyomatával; a felnyitásról a fuvarlevélbe írt bejegyzést pedig a kocsizárat cserélő állomás alkalmazottjának aláírásával és ezen állomás keletbélyegzőjének lenyomatával, valamint — amennyiben utóbbiakat az ellenőrzést végző ország belföldi jogszabályai és előírásai megkövetelik — az ellenőrzést végző alkalmazottak aláírásával kell hitelesíteni. A felnyitási jegyzőkönyv vagy a felnyitásról és a kocsizárak cseréjéről a fuvarlevélbe tett bejegyzés csak azt tanúsítja, hogy a vasúti kocsit, a konténert, a gépkocsit, traktort vagy más önjáró gépet a határ- és vámellenőrzés, illetőleg egyéb vizsgálatok céljából felnyitották, de nem bizonylatolja a küldemény sértetlenségét és az áru állapotát. A felnyitási jegyzőkönyv egy példányát a vasút a fuvarlevélhez csatolja és azt a rendeltetési állomáson a küldeménnyel és a fuvarlevél 1. és 5. lapjaival együtt az átvevőnek kiszolgáltatja. A küldeménynek a 2. Cikk 2. §-a szerint olyan országokból végzett fuvarozásánál, amelyek vasútjai e Megállapodásban nem részesek, olyan országokba, amelyek vasútjai e Megállapodásban részesek, a vasúti kocsin vagy a konténeren lévő azon kocsizárak, amelyekkel a vasúti kocsi vagy a konténer az e Megállapodásban részes első vasút belépő határállomására érkezik, és amelyek közvetlen nemzetközi forgalomra vonatkozó másik megállapodás fuvarlevelével végzett megelőző fuvarozáshoz tartoznak, azonos elbírálás alá esnek azokkal a kocsizárakkal, amelyeket a 9. Cikk

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes